《真阳阻水》
宋代·刘弇

真阳城下涨春涛，船覆车摧满眼愁。泛泛我非援溺手，滔滔谁是济川舟。

一城直恐为鱼鳖，四境何缘辨马牛。焉得长鲸浮到海，吸乾狂浪得安流。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。